Dodijeljene nagrade za slobodu štampe - 2003-12-05
Ono što je zajedničko svoj četvorici dobitnika nagrade Sloboda Štampe 2003. godine, jeste njihova posvećenost temeljnom principu da svi
COOPER: Ponekad se radilo o prijetnjama fizičkim nasiljem, ali tu su još i cenzura, pokušaj da se u zrak digne sjedište jednog lista, zatvoreske kazne. Sve su to stvari sa kojima novinari žive svakoga dana,pa ipak ostaju i dalje veoma odlučni u svom radu. Oni duboko vjeruju da je za njihova društva važno da imaju nezavisne izvore vijesti, i zbog toga su oni spremni na rizike. Medju dobitnicima nagrade Sloboda Štampe za 2003. godinu je i Manuel Vazquez Portal sa Kube, koji je pomogao da se uspostavi nezavisna novinska agencija Grupo de Trabajo Decoro, u prevodu: Organizacija za Poštovanje Istine. Marta mjeseca ove godine on je uhapšen i osudjen na zatvor kad je Fidel Castro započeo akciju slamanja nezavisnih medija i političke opozicije. Musa Muradov je glavni urednik čečenskog nezavisnog nedjeljnika Groznensky Rabochy, ili Gržnjenski Radnik. On je u više navrata bivao uznemiravan i prijetili su mu i ruske federalne vlasti i čečenski pobunjenici. Aboubakr Jamai je izdavač dvaju nezavisnih nedjeljnih novina u Maroku. Njegovi su listovi razotkrivali slučajeve korupcije u tamošnjoj vladi i nezakonite radnje tamošnjih kompanija. Abdul Samay Hamed iz Afghanistana je nezavisni autor, izdavač i politički karikaturista. 1998. godine on je pobjegao od tadašnjeg afganistanskog talebanskog režima i otišao u izgon. Vratio se u svoju zemlju 2002. godine i pokrenuo Društvo za odbranu prava afganistanskih pisaca, kao i magazin Telaya. Aprila mjeseca, dvojica ljudi naoružanih noževima napali su gospodina Hameda u znak osvete zbog njegovih kritičkih komentara o moći kojom raspolažu afganistanski gospodari rata. Kad je primao nagradu gospodin Hamed je rekao: Kultura i mentalitet demokratije su nova stvar za Afghanistan. Jedina garancija za slobodu izražavanja i za pluralizam ideja jeste hrabrost pojedinaca, nezavisnih novinara i podrška medunardne zajednice. Kao što je Ann Cooper, iz Komiteta za Zaštitu Novinara, rekla - ono što je zajedničko svoj četvorici dobitnika nagrade Sloboda Štampe 2003. godine, jeste njihova posvećenost temeljnom principu da svi ljudi imaju pravo da traže, dobiju i sa drugima podijele vijesti i informacije.